La disposició addicional tercera del Decret legislatiu 3/2008, de 25 de juny, pel qual s'aprova el Text refós de la Llei de taxes i preus públics de la Generalitat de Catalunya, estableix que, dins el termini de dos mesos a comptar de la data d'entrada en vigor de la llei que modifiqui o creï taxes o n'actualitzi els imports, els departaments de la Generalitat de Catalunya que gestionin les taxes afectades han de publicar al D iari Oficial de la Generalitat de Catalunya, mitjançant una ordre del conseller o consellera competent en la matèria, i amb efectes merament informatius, una relació de les taxes vigents que gestionen, en què, identifiquin els serveis i les activitats que meriten cadascuna d'aquestes i la quota corresponent.
La Llei 2/2014, del 27 de gener, de mesures fiscals, administratives, financeres i del sector públic, modifica diversos preceptes del Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny.
Per tot això, d'acord amb l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya i amb l'article 39 de la Llei 13/2008, de 5 de novembre, de la presidència de la Generalitat i del Govern,
Donar publicitat a les taxes vigents per a l'exercici 2014 que gestiona el Departament de la Presidència i els organismes i les entitats que en depenen, i que s'especifiquen a l'annex d'aquesta Ordre.
D'acord amb el que preveu l'apartat 3 de l'article 1.2-7 del capítol II del títol I del Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny, quan la presentació de la sol·licitud corresponent es pugui fer de manera presencial o per mitjans electrònics, s'aplica una bonificació del 10% de la quota de la taxa que correspongui en cada cas per a la prestació del servei o la realització d'activitats, si se'n fa la sol·licitud per mitjans electrònics.
No s'aplica aquesta bonificació en el cas que la regulació de la taxa corresponent estableixi una bonificació específica per aquest mateix concepte.
Queden derogades les anteriors ordres que donin publicitat a les taxes que es gestionen en l'àmbit competencial del Departament de la Presidència i dels seus organismes i entitats que en depenen.
Taxes que gestionen el Departament de la Presidència i els organismes autònoms i entitats que en depenen.
Fet imposable: la tramitació i resolució dels recursos, les reclamacions i les qüestions de nul·litat que siguin competència del Tribunal Català de Contractes del Sector Públic, següents:
Quota: variable en funció del Valor estimat del contracte objecte de recurs especial, reclamació o qüestió de nul·litat, d'acord amb el barem següent:
Valor estimat del contracte que és objecte de recurs, reclamació o qüestió de nul·litat
Fet imposable: l'ús del servei d'aparcament de vehicles del qual és titular l'organisme autònom Patronat de la Muntanya de Montserrat, quan no estigui afectat al servei del Patronat.
Quota: la que resulta de l'aplicació dels supòsits descrits en la taula següent:
Exempcions: queda exempta la primera mitja hora d'ús de l'aparcament per a qualsevol tipus de vehicle, excepte autocars.
a) Gaudeixen d'una bonificació de 2 euros per vehicle les persones que participen en activitats o esdeveniments autoritzats pel Patronat, promoguts per persones físiques o jurídiques legalment constituïdes, que transcorren dins la zona urbana de la muntanya de Montserrat i que tenen un abast o un contingut cultural, esportiu, religiós o social.
b) Les persones que s'allotgen al recinte urbà, als refugis de la muntanya, i també les que fan ús dels serveis de funicular, de restauració i d'hoteleria al recinte urbà de la muntanya de Montserrat, gaudeixen d'una bonificació única de 2 euros per vehicle.
c) Els autocars que fan ús dels serveis de visites culturals, restauració i hoteleria dins del recinte del monestir de Montserrat gaudeixen d'una bonificació de 10 euros per vehicle i servei, amb una bonificació màxima de 20 euros.
d) Gaudeixen d'una bonificació de 60 minuts per vehicle (cotxe o moto) les persones que s'acreditin com a «Amics de Montserrat».
Taxes pels serveis prestats pel Consell Català de l'Esport
Fet imposable: els serveis prestats pel Consell Català de l'Esport inclosos en l'article 11.1-4 del Decret legislatiu 3/2008, de 25 de juny.
- Certificat de segon nivell en període transitori: 40 euros
- Certificat de tercer nivell en període transitori: 60 euros.
- Duplicat de certificat de formació continuada: 20 euros.
-Certificat de reconeixement de cursos impartits per altres entitats: 60 euros.
-Duplicat de document del Registre Oficial de Professionals de l'Esport de Catalunya o de qualsevol procediment vinculat (habilitació, validació): 20 euros.
L'import de la taxa quedarà reduït en un 50% en el cas que els interessats presentin les sol·licituds per mitjans telemàtics i s'hagin implantat els sistemes informàtics que possibilitin la prestació dels serveis per vies telemàtiques.
Fet imposable: la publicació d'anuncis a l'edició digital del Diari Oficial de la Generalitat de Catalunya.
-Taxa amb termini normal: 200€ per anunci
-Taxa amb termini d'urgència: 300€ per anunci